CELEX: 32021D1138
Language: hu
Date: 2021-07-07 00:00:00
Title: A Bizottság (EU) 2021/1138 végrehajtási határozata (2021. július 7.) az 1224/2009/EK tanácsi rendelettel összhangban az ellenőrző rendszerek megvalósítására vonatkozó nemzeti terveknek és azok módosításainak Bulgária és Románia tekintetében történő jóváhagyásáról (az értesítés a C(2021) 5158. számú dokumentummal történt) (Csak a bolgár és a román nyelvű szöveg hiteles)

2021.7.12.   
               
               
                  HU
               
               
                  Az Európai Unió Hivatalos Lapja
               
               
                  L 246/6
               
            
         A BIZOTTSÁG (EU) 2021/1138 VÉGREHAJTÁSI HATÁROZATA
         (2021. július 7.)
         az 1224/2009/EK tanácsi rendelettel összhangban az ellenőrző rendszerek megvalósítására vonatkozó nemzeti terveknek és azok módosításainak Bulgária és Románia tekintetében történő jóváhagyásáról
         
            
               (az értesítés a C(2021) 5158. számú dokumentummal történt)
            
         
         (Csak a bolgár és a román nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 109. cikkének (8) bekezdésére,
         tekintettel az ellenőrző rendszerek megvalósítását szolgáló nemzeti tervek Bulgária és Románia általi benyújtására,
         mivel:
         
                     (1)
                  
                  
                     Az 1224/2009/EK rendelet 109. cikkének (8) bekezdése értelmében a tagállamoknak az e rendelettel összhangban rögzített adatok tekintetében az ellenőrző rendszer megvalósítására nemzeti tervet kell kidolgozniuk, amely lehetővé teszi, hogy a tagállamok az ellenőrzés, a keresztellenőrzés, majd azt követően az ellentmondások nyomon követése tekintetében kockázatértékelésen alapuló prioritásokat határozzanak meg. Az ilyen tervek módosításait jóváhagyás céljából be kell nyújtani a Bizottsághoz.
                  
               
                     (2)
                  
                  
                     Bulgária 2020. október 28-án jóváhagyás céljából benyújtotta a Bizottsághoz meglévő, a Bizottság által a 2013/82/EU bizottsági végrehajtási határozattal (2) jóváhagyott nemzeti tervének módosításait. Ezek a módosítások összhangban vannak az 1224/2009/EK rendelet 109. cikkében, valamint a 404/2011/EU bizottsági végrehajtási rendelet (3) 143–145. cikkében megállapított feltételekkel. Ezért azokat jóvá kell hagyni.
                  
               
                     (3)
                  
                  
                     Románia 2020. december 9-én jóváhagyás céljából benyújtotta nemzeti tervét a Bizottsághoz. Ez a terv összhangban van az 1224/2009/EK rendelet 109. cikkében, valamint a 404/2011/EU végrehajtási rendelet 143–145. cikkében megállapított feltételekkel. Ezért azt jóvá kell hagyni.
                  
               
                     (4)
                  
                  
                     Ez a határozat az 1224/2009/EK rendelet 109. cikkének (8) bekezdése értelmében vett jóváhagyási határozat.
                  
               
                     (5)
                  
                  
                     A Bizottság figyelemmel fogja kísérni a nemzeti tervek alkalmazását azok hatékony működése és annak tekintetében, hogy a terv mennyire képes biztosítani az 1224/2009/EK rendelet 33. cikke szerint a Bizottságnak bejelentett adatok teljességét, pontosságát és határidőn belüli jelentését. Ha a Bizottság által az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság szükségesnek ítéli a nemzeti ellenőrző tervek módosítását, a tagállamoknak ennek megfelelően módosítaniuk kell tervüket,
                  
               ELFOGADTA EZT A HATÁROZATOT:
         
            1. cikk
            A Bizottság jóváhagyja az ellenőrző rendszer megvalósítását szolgáló nemzeti terv Bulgária által 2020. október 28-án – az 1224/2009/EK tanácsi rendelet 109. cikkének (8) bekezdésével összhangban – benyújtott módosításait.
         
         
            2. cikk
            A Bizottság jóváhagyja a Románia által az 1224/2009/EK rendelet 109. cikkének (8) bekezdésével összhangban 2020. december 9-én benyújtott, az ellenőrző rendszer megvalósítására vonatkozó nemzeti tervet.
         
         
            3. cikk
            Ha az 1224/2009/EK rendelet X. címe keretében elvégzett ellenőrzések, vizsgálatok és átvilágítások eredményei alapján a Bizottság úgy véli, hogy az 1. és 2. cikk szerint jóváhagyott ellenőrző tervek nem biztosítják az 1224/2009/EK rendelet 109. cikkében megállapított kötelezettségek tagállamok általi hatékony végrehajtását, a Bizottság – az érintett tagállamokkal folytatott egyeztetést követően – kérheti az adott tervek módosítását. A tagállamok az ilyen kérésnek megfelelően módosítják ellenőrző tervüket.
         
         
            4. cikk
            Ennek a határozatnak a Bolgár Köztársaság és Románia a címzettje.
         
         
            Kelt Brüsszelben, 2021. július 7-én..
            
               
                  a Bizottság részéről
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 343., 2009.12.22., 1. o.
         
         
            (2)  A Bizottság 2013/82/EU végrehajtási határozata (2013. február 13.) az ellenőrző rendszerek megvalósítását szolgáló nemzeti terveknek az 1224/2009/EK tanácsi rendelet 109. cikkének (8) bekezdése értelmében történő, Bizottság általi jóváhagyásáról (HL L 44., 2013.2.15., 18. o.).
         
            (3)  A Bizottság 404/2011/EU végrehajtási rendelete (2011. április 8.) a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról (HL L 112., 2011.4.30., 1. o.).